Diari Oficial de la Generalitat Valenciana


Sumari del DOGV 4369, del 31-10-2002 (2002/11284)

Informació pública i audiència als interessats de l'expedient de programació de la unitat d'execució Nord Poble.
----------------------------------------------------------------------------------------------------------------

### Dades del document

Número de DOGV
:   4369

Data del DOGV
:   31-10-2002

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2002/11283


Organisme emissor
:   Ajuntament de Bellreguard

Tipus de document
:   Anunci

Informació pública i audiència als interessats de l'expedient de programació de la unitat d'execució Nord Poble. [2002/N11601]
  
Edicte de l'Ajuntament de Bellreguard sobre tràmits d'informació pública i audiència als interessats sobre expedient de programació de la unitat d'execució Nord Poble que inclou: projecte de reajustament de la ordenació del sector nord del sòl urbanitzable amb ordenació detallada, programa per al desenrotllament d'actuació integrada, projecte d'urbanització i de reparcel.lació forçosa i de compensació de terrenys dotacionals externs amb excedent d'aprofitament.
  
Per Resolució d'Alcaldia de 3 d'octubre de 2002, s'han sotmés als tràmits d'informació pública i d'audiència a interessats, per termini de vint dies, expedient de programació de la unitat d'execució Nord Poble que inclou Projecte de reajustament de l'ordenació del sector nord del sòl urbanitzable amb ordenació detallada, Programa per al desenrotllament d'actuació integrada, Projecte d'urbanització i de reparcel·lació forçosa i de compensació de terrenys dotacionals externs amb excedents d'aprofitament, redactats d'ofici per l'ajuntament i les dades rellevants de les quals són: superfícies de la unitat d'execució 32.752,85 m², xàrcia primària adscrita 8.202,71, àrea de repartiment 40.955,56, aprofitament tipus de l'àrea de repartiment 0,533, aprofitament tipus del sector 0,675, ús dominant residencial i restants de magatzems-indústria.
  
La gestió es preveu directa, sense perjuí que el seu desenrotllament es realitze per mitjà de gestió indirecta, si a això hi haguera lloc. Durant el període de vint dies des del següent a la publicació en el DOGV, els projectes podran ser objecte de pública consulta en l'ajuntament, podran presentar-se al·legacions, altres alternatives tècniques, cabrà la pròrroga per vint dies addicionals si, durant els deu primers dies d'informació pública, alguna persona es comprometera a presentar una alternativa tècnica substancialment distinta a la inicial i prestara caució d'això, i podran presentar-se proposicions jurídiques i econòmiques durant els cinc dies següents al venciment del tràmit d'informació pública, sense perjuí de considerar com presentada la proposta per l'ajuntament; l'acte d'obertura de pliques se celebrarà, si és procedent, a les 12 hores del dia hàbil següent a la conclusió del termini per a presentar-les i, durant els deu dies següents, les actuacions podran ser objecte de consulta i al·legacions i els competidors podran associar-se unint les seues proposicions. Així mateix, el Projecte de reparcel·lació podrà ser examinat i objecte d'al·legacions i els interessats podran practicar els requeriments a què es referixen els articles 69 i 70 de la Llei 6/94 de la Generalitat Valenciana Reguladora de l'Activitat Urbanística en relació amb les valoracions de drets, condominis i altres?.